De mange politikere og erhvervsfolk mødtes i Kedelhallen i Nordkraft i Aalborg. Temaet for mødet var, hvordan det går for Aalborgs konkurrenceevne. Nordjyllands hovedstad kæmper hårdt mod både udlandet og resten af Danmark om investeringer, tiltrækning af virksomheder, og om at få nye borgere til. Trods krisen går det dog forbavsende godt for landsdelens største by i sammenligning med konkurrenterne. Ifølge borgmester Henning G. Jensen, så er Aalborg blandt de tre byer herhjemme, der klarer sig bedst i øjeblikket. - Det går godt. Der er stigende beskæftigelse, vi skaber flere arbejdspladser, velstandsudviklingen er god. Og det betyder jo, at der er endnu flere, der har lyst til at bo her, og at der er flere, der har lyst til at investere og skabe arbejdspladser, siger Henning G. Jensen (S).

Opsummering:
400 erhvervsledere og politikere var tirsdag morgen samlet til den årlige morgenbriefing, hvor blandt andet kommunens vækst i fremtiden var på programmet.